Kui Jumal on absoluutselt kõik loonud ning Pantokrator, Kõigeväeline, siis on tema kätetöö ka nähtamatu vaimumaailm: "Sest tema läbi on kõik loodud, mis on taevas ja  maa peal, mis on nähtav ja nähtamatu, olgu "troonid" või "ülemused", olgu "valitsused" või "meelevallad" - kõik on loodud tema kaudu ja tema poole, ja tema ise on enne kõike ja kõik püsib koos temas" (Kl 1:16j; vt ka Ef 1:21j). See ei olnud kristluse lahustumine polüteismis, vastupidi, kõrgkeskaja universaalsus, mis hõlmas nii angeloloogia kui ka demonoloogia, kasvas välja teadmisest, et Jumal "on meile teatanud oma tahtmise saladuse oma heameelt mööda, mille ta Kristuses oli kavandanud aegade täiuse  korraldamiseks, et Kristuses võtta kokku kõik asjad, nii need, mis taevastes, kui need, mis maa peal" (Ef 1:9j).